Top of the World (The Carpenters’ sang)

«Top of the World» er navnet på en amerikansk sang fra 1973 med duoen The Carpenters. Sangen toppet de amerikanske hitlistene samme år og ble også duoens andre amerikanske single som gikk til topps. Sangen var opprinnelig ment å være en sang på et album av The Carpenters, men Lynn Anderson gjorde sin utgave av den og denne versjonen nådde andreplass på de amerikanske singellistene i midten av 1973. 

Suksessen til Andersons versjon fikk the Carpenters til å gjøre en ny versjon som singel (A&M Records 1468) med Richard Carpenter, Jack Daughterty og Karen Carpenter som produsenter. Sangen er således like mye kjent med The Carpenters som med Lynn Anderson. Karen Carpenter spilte inn en ny versjon for gruppas første samlealbum ettersom hun var aldri helt fornøyd med den første versjonen. Hennes bror, Richard Carpenter, som skrev sangen sammen med John Bettis, mikset sangens vokal på nytt senere, nyligst for deres 35. års jubileumssamling «Gold».

Coverversjoner 
 Det svenske dansebandet Vikingarna hadde en slager på Svensktoppen i 1974 med en svenskspråklig versjon: «På världens tak». Den var forøvrig den første sangen Vikingarna hadde på Svensktoppen.
 Mark O'Connor gjorde en akustisk gitar- og mandolin-versjon på albumet Markology''' i 1979. David Grisman spilte mandolin.
 I 1992 spilte Björk inn en coverversjon, mens hun fremdeles var vokalist i The Sugarcubes. Sangen ble inkludert på deres album Walkabout.
 Shonen Knifes versjon var avslutningssang i spillefilmen The Last Supper (1995). Knifes versjon ble også fremført i spillefilmen Foreldrefellen (1998).
 I 2002 ble en bossa nova-versjon inkludert på Naomis & Goros album [HOME].
En kristen kantonesisk sang ble skrevet til «Top of the World»s melodi.
 Sangen har likheter med Connie Francis' slager «Drownin' My Sorrows» (1963).

 Norsk versjon 
Arne Riis har skrevet en norsk tekst. På norsk bærer den tittelen «På verdens tak». Sangen ble utgitt av Kirsti & Benny (Kirsti Sparboe og Benny Borg) på singlen Polydor 2052.057 i 1973].

 Listeplasseringer 

I magasinet Cash Box'' var «Top of the World» nummer én 1. desember 1973.

Referanser 

Sanger fra 1973
Singler fra 1973